
SĒDES PROTOKOLS
Nr. 2
	Datums
	2026. gada 17. jūlijs

	Vieta
	Ģibuļu apvienības pārvalde, Skolas iela 2, Pastende, Talsu novads

	Sēdes sākums
	plkst. 10.00

	Sēdes beigas
	plkst. 11.00



Sēdes veids: atklāta sēde
Sēdes vadītāja: padomes priekšsēdētāja Ieva Krēķe
Protokolētājs: Andis Grīva 
Piedalās padomes locekļi: Ivo Vanags, Andis Grīva, Jānis Purviņš, Regīna Artmane-Hartmane, Intars Busulis, Ieva Krēķe 
Nepiedalās padomes locekļi: Kalvis Kalniņš 
Citas klātesošās personas: nav 
Kvorums ir nodrošināts, sēde ir lemttiesīga.
Darba kārtība:
1. Par priekšlikumu ceļu un servitūtu tiesiskā statusa sakārtošanai.
2. Citi jautājumi.
1. Par ceļu un servitūtu tiesiskā statusa sakārtošanu
Ziņo padomes loceklis Jānis Purviņš. 
Padome izskatīja sagatavoto lēmuma projektu “Par ceļu un servitūtu tiesiskā statusa sakārtošanu Ģibuļu pagasta Jaunzemciema ciema teritorijā un nepieciešamo nekustamo īpašumu vai to daļu iegūšanu pašvaldības īpašumā normatīvajos aktos noteiktajā kārtībā publiskās infrastruktūras attīstības un pašvaldības autonomo funkciju izpildei”. 
Padome pārrunāja iespēju lēmuma projektā ietverto izvērtējumu attiecināt uz plašāku Ģibuļu pagasta teritoriju. Ņemot vērā, ka padomes loceklis Jānis Purviņš ir veicis izpēti tieši par Jaunzemciema ciema teritoriju, padome vienojās lēmuma projekta tvērumu nepaplašināt.
Padome pārrunāja Jaunzemciema ciema teritorijā esošo ceļu faktisko izmantošanu, servitūtu un īpašuma tiesību nesakārtotību, kā arī nepieciešamību nodrošināt piekļuvi īpašumiem un publiskās infrastruktūras attīstību.
Padome nolemj:
1. Apstiprināt sagatavoto lēmuma projektu un iesniegt to izskatīšanai Talsu novada pašvaldības domē.
2. Uzdot Ģibuļu pagasta iedzīvotāju padomes priekšsēdētājai saskaņā ar Talsu novada pašvaldības domes saistošo noteikumu Nr. 20 “Iedzīvotāju padomju nolikums” 45.4. apakšpunktu iesniegt padomes sagatavoto domes lēmuma projektu Talsu novada pašvaldības domes priekšsēdētājam.
3. Saskaņā ar Talsu novada pašvaldības domes saistošo noteikumu Nr. 20 “Iedzīvotāju padomju nolikums” 45.5. apakšpunktu noteikt Ģibuļu pagasta iedzīvotāju padomes locekli Jāni Purviņu par ziņotāju, kurš padomes vārdā pārstāv un pamato lēmuma projektu Talsu novada pašvaldības domes komiteju un domes sēdēs.
Balsojums:  PAR - Jānis Purviņš, Ivo Vanags, Intars Busulis, Andis Grīva, Regīna Artmane-Hartmane, Ieva Krēķe, PRET – nav, ATTURAS - nav
2. Citi jautājumi
2.1. Pastkaste iedzīvotāju iesniegumiem
Padome pārrunāja iespēju uzlabot rakstveida saziņu ar iedzīvotājiem, kuri iesniegumus nevēlas vai nevar iesniegt elektroniski.
Padome nolemj:
1. Lūgt Ģibuļu apvienības pārvaldi pie pārvaldes ēkas izvietot iedzīvotāju iesniegumiem paredzētu pastkasti.
Balsojums:  PAR - Jānis Purviņš, Ivo Vanags, Intars Busulis, Andis Grīva, Regīna Artmane-Hartmane, Ieva Krēķe, PRET – nav, ATTURAS - nav
2.2. Tikšanās ar Ģibuļu pagasta iedzīvotājiem
Padome pārrunāja nepieciešamību rīkot atklātu tikšanos ar pagasta iedzīvotājiem.
Padome nolemj:
1. Organizēt Ģibuļu pagasta iedzīvotāju tikšanos 2026. gada 10. septembrī plkst. 18.00, tikšanās vietu saskaņojot ar Ģibuļu apvienības pārvaldes vadītāju;
2. Pēc vietas saskaņošanas informāciju par tikšanos publicēt Ģibuļu pagasta iedzīvotāju padomes sociālo tīklu kontos, kā arī nosūtīt Talsu novada pašvaldības Sabiedrisko attiecību nodaļai un Ģibuļu apvienības pārvaldei publicēšanai to informācijas kanālos.
Balsojums:  PAR - Jānis Purviņš, Ivo Vanags, Intars Busulis, Andis Grīva, Regīna Artmane-Hartmane, Ieva Krēķe, PRET – nav, ATTURAS - nav
2.3. Pastendes alejas koku stāvoklis
Intars Busulis aktualizēja jautājumu par Pastendes aleju un tajā augošo koku stāvokli. Ģibuļu apvienības pārvalde informēja, ka nosūtīs padomei pašvaldībā līdz šim veiktos izvērtējumus par aleju un koku stāvokli.
Padome nolemj:
1. Pēc dokumentu saņemšanas iepazīties ar līdz šim veiktajiem izvērtējumiem par Pastendes aleju un koku stāvokli.
2. Jautājumu par Pastendes aleju iekļaut izskatīšanai padomes 2026. gada septembra sēdē.
Balsojums:  PAR - Jānis Purviņš, Ivo Vanags, Intars Busulis, Andis Grīva, Regīna Artmane-Hartmane, Ieva Krēķe, PRET – nav, ATTURAS - nav
2.4. Ceļa zīmju izvietošana
Jānis Purviņš aktualizēja jautājumu par vietām, kurās nepieciešamās ceļa zīmes nav izvietotas, kā piemēru minot Jaunzemciemu.
Padome nolemj:
1. Uzaicināt uz kādu no turpmākajām padomes sēdēm Talsu novada pašvaldības kompetentās struktūrvienības pārstāvi, lai pārrunātu nepieciešamo ceļa zīmju izvietošanu, tostarp Jaunzemciemā.
Balsojums:  PAR - Jānis Purviņš, Ivo Vanags, Intars Busulis, Andis Grīva, Regīna Artmane-Hartmane, Ieva Krēķe, PRET – nav, ATTURAS – nav

2.5. Pastendes tenisa kortu izmantošanas kārtība
Regīna Artmane-Hartmane aktualizēja iedzīvotāju uzdoto jautājumu par Pastendes tenisa kortu izmantošanas kārtību. J. Purviņš informēja, ka pie tenisa kortu vārtiem ir norādīts tālruņa numurs, pa kuru zvanot iespējams pieteikt kortu izmantošanas laiku treniņiem.
Padome nolemj:
1. Pieņemt zināšanai J. Purviņa sniegto informāciju par Pastendes tenisa kortu izmantošanas kārtību.
Balsojums:  PAR - Jānis Purviņš, Ivo Vanags, Intars Busulis, Andis Grīva, Regīna Artmane-Hartmane, Ieva Krēķe, PRET – nav, ATTURAS – nav
2.6. Ugunskuru dedzināšanas kārtība Talsu novadā
Regīna Artmane-Hartmane aktualizēja iedzīvotāju uzdoto jautājumu par ugunskuru dedzināšanas kārtību Talsu novadā, norādot, ka šis jautājums ir īpaši aktuāls Pastendē.
Padome nolemj:
1. Lūgt Talsu novada pašvaldību sniegt Ģibuļu pagasta iedzīvotāju padomei rakstveida informāciju par ugunskuru dedzināšanas kārtību Talsu novadā.
Balsojums:  PAR - Jānis Purviņš, Ivo Vanags, Intars Busulis, Andis Grīva, Regīna Artmane-Hartmane, Ieva Krēķe, PRET – nav, ATTURAS – nav
2.7. Nākamā padomes sēde un saruna par Ģibuļu pagasta prioritātēm
Padome pārrunāja nepieciešamību ar pašvaldības un pagasta pārvaldes vadību apspriest Ģibuļu pagasta teritorijā plānotās pašvaldības prioritātes, budžeta apjomu un paredzētās aktivitātes.
Padome nolemj:
1. Nākamo Ģibuļu pagasta iedzīvotāju padomes sēdi sasaukt 2026. gada 11. augustā plkst. 17.30.
2. Uz sēdi aicināt Talsu novada pašvaldības domes priekšsēdētāju Ansi Bērziņu, domes priekšsēdētāja vietnieci attīstības jautājumos Ligitu Šnori un Ģibuļu apvienības pārvaldes vadītāju Baibu Baroni-Vanagu.
3. Sēdē pārrunāt Talsu novada pašvaldības Ģibuļu pagasta teritorijā plānotās prioritātes, paredzēto budžeta apjomu un plānotās aktivitātes.
4. Informāciju par padomes sēdi publicēt Ģibuļu pagasta iedzīvotāju padomes sociālo tīklu kontos, kā arī nosūtīt Talsu novada pašvaldības Sabiedrisko attiecību nodaļai un Ģibuļu apvienības pārvaldei publicēšanai to informācijas kanālos.
Balsojums:  PAR - Jānis Purviņš, Ivo Vanags, Intars Busulis, Andis Grīva, Regīna Artmane-Hartmane, Ieva Krēķe, PRET – nav, ATTURAS – nav
Sēde slēgta plkst.11.00 
	Sēdes vadītāja
	Ieva Krēķe

	Protokolētājs
	Andis Grīva


Pielikums: lēmuma projekts “Par ceļu un servitūtu tiesiskā statusa sakārtošanu Ģibuļu pagasta Jaunzemciema ciema teritorijā un nepieciešamo nekustamo īpašumu vai to daļu iegūšanu pašvaldības īpašumā normatīvajos aktos noteiktajā kārtībā publiskās infrastruktūras attīstības un pašvaldības autonomo funkciju izpildei” uz 3 (trim) lapām. 

